Vaccine Information Statement ● Varicella (2/12/18) ● Haitian Creole Translation ● Distributed by the Immunization Action CoalitionBILTEN ENFÒMASYON SOU VAKSEN

Vaksen kont Varisèl (Saranpyon):
Sa Ou Dwe Konnen

Poukisa moun dwe pran1	vaksen?
Varisèl (ki rele tou saranpyon) se yon maladi viral atrapan
anpil. Se viris varicella zoster ki lakòz li. Anjeneral varisèl pa twògrav, men li ka grav lakay tibebe ki poko gen 12 mwa, adolesan,adilt, fanm ansent, ak moun ki gen sistèm defans kò febli.
Varisèl lakòz yon demanjezon ki dire yon semèn anjeneral.
Li kapab lakòz tou: lafyèv
 fatig pèdi apeti
 maltèt
Konplikasyon pi grav yo ka gen ladan: enfeksyon nan po enfeksyon nan poumon yo (nemoni)
 anflamasyon nan veso sangen yo anfleman kouvèti sèvo a ak/oswa mwal epinyè a (ansefalitoswa menenjit)
 enfeksyon nan sikilasyon san, zo, oswa jwenti
Sèten moun vin sitèlman malad yo oblije entène lopital. Sapa rive souvan, men moun ka mouri nan varisèl. Anvanvaksen kont varisèl, prèske tout moun Ozetazini te genvarisèl, ki se 4 milyon moun an mwayèn chak ane.
Timoun ki trape varisèl rate anjeneral 5 oswa 6 jou omwen
nan lekòl oswa gadri.
Sèten moun ki trape varisèl gen yon gratèl ki fè mal ki leve sou
yo ki rele zona (ke yo rele èpès zoster tou) plizyè ane pita.
Varisèl ka gaye fasilman soti sou yon moun ki enfekte pouale sou nenpòt moun ki pa te gen varisèl deja epi ki te pa
pran vaksen kont varisèl.

2Vaksen kont varisèl

Timoun ki gen laj 12 mwa jiska 12 an dwe pran 2 dòz vaksen
kont varisèl, anjeneral: Premye dòz: Laj 12 mwa jiska 15 mwa
 Dezyèm dòz: Laj 4 an jiska 6 an
Moun ki gen laj 13 an oswa plis, ki pa te pran vaksen an lè
yo te pi piti, epi ki pa te janm gen varisèl, dwe pran 2 dòz
28 jou entèval omwen.
Yon moun ki te resevwa deja yon sèl dòz vaksen kont varisèl
dwe resevwa yon dezyèm dòz pou konplete seri a. Yo dwebay dezyèm dòz la 3 mwa omwen apre premye dòz la pou
Varicella VIS – Haitian Creole (2/12/18)

Many Vaccine Information Statements
are available in Haitian Creole and otherlanguages. See www.immunize.org/vis
Anpil Bilten Enfòmasyon sou Vaksen yo
disponib nan lang kreyòl ayisyen ak nan
lòt lang. Gade nan www.immunize.org/vis

moun ki poko gen 13 an epi 28 jou omwen apre premye dòzla pou moun ki gen laj 13 an oswa plis.
Pa gen okenn risk yo konnen ki genyen lè yon mounresevwa vaksen kont varisèl ansanm avèk lòt vaksen.
Gen yon konbinezon vaksen ki rele MMRV ki gen nivaksen kont varisèl ni vaksen MMR. MMRV se yon
opsyon pou sèten timoun laj 12 mwa jiska 12 ane.
Gen yon Bilten Enfòmasyon sou Vaksen apa pou
MMRV. Founisè swen sante w la kapab ba ou plisenfòmasyon.

3	
Sèten moun pa dwe pranvaksen sa aDi founisè swen vaksen an si moun k ap resevwa vaksen an: Gen nenpòt alèji grav, ki mete lavi an danje. Yon mounki te gen deja yon reyaksyon alèjik ki menase lavi apreyon dòz vaksen kont varisèl, oswa ki gen yon alèji grav aknenpòt pati nan vaksen sa a, yo gendwa konseye pou mounsa pa pran vaksen an. Si ou vle enfòmasyon sou eleman ki
konpoze vaksen an, mande founisè swen sante w.
 Ansent, oswa panse li pètèt ansent. Pou yo pran vaksen
kont varisèl fanm ansent yo dwe tann jiskaske yo pa ansent
ankò. Fanm yo dwe evite vin ansent pandan 1 mwa omwen
apre yo fin pran vaksen kont varisèl.
 Gen yon sistèm defans kò ki febli akòz maladi (tankoukansè oswa VIH/SIDA) oswa tretman medikal (tankou
radyasyon, iminoterapi, estewoyid, oswa kimoterapi).
 Gen yon paran, yon frè oswa yon sè ki konn gen
pwoblèm nan sistèm defans yo.
 Ap pran salicylate (tankou aspirin). Moun dwe evite pransalicylate pandan 6 semèn apre yo fin resevwa yon vaksen
kont varisèl.
 Te resevwa yon transfizyon san pa twò lontan oswa
lòt pwodui abaz san. Yo ka konseye pou w ranvwaye
vaksinasyon kont varisèl pou 3 mwa oswa plis.
 Gen tibèkiloz.
 Te pran nenpòt lòt vaksen nan 4 semèn ki sot pase yo.
Lè yo bay vaksen yo twò pre ansanm, yo ka pa travay byen
menm jan.
U.S. Department of
Health and Human Services
Centers for Disease
Control and Prevention

 Pa santi w byen. Anjeneral, yon maladi lejè, tankou yon
rim, se pa yon rezon pou ranvwaye yon vaksinasyon. Yonmoun ki malad plizoumwen oswa ki malad grav ta dwerete tann pwobableman. Doktè w kapab ba ou konsèy.

Risk pou gen reyaksyon nan4	yon vaksen
Avèk nenpòt medikaman, gen yon chans pou reyaksyon,vaksen ladan tou. Sa yo jeneralman lejè epi yo disparèt
poukont yo, men reyaksyon grav ka posib tou.
Gen plis sekirite lè w pran vaksen kont varisèl pase pou w ta
trape maladi varisèl. Pifò moun ki pran vaksen kont varisèl
pa gen okenn pwoblèm avèk li.
Apre vaksinasyon kont varisèl, yon moun ka gen:Evènman minè: Bra fè mal nan kote li pran piki a Lafyèv
 Po wouj oswa gratèl leve nan kote li pran piki a
Si evènman sa yo rive, yo kòmanse anjeneral nan lespas 2 semèn
apre piki a. Yo rive mwen souvan apre dezyèm dòz la.
Evènman pi grav apre vaksinasyon kont varisèl rive
raman. Yo kapab gen ladan: Kriz (sakad oswa rete je fiks) ki asosye souvan ak lafyèv
 Enfeksyon nan poumon yo (nemoni) oswa nan kouvèti
sèvo a ak mwal epinyè a (menenjit)
 Gratèl leve sou tout kò a
Yon moun ki vin gen yon gratèl leve sou li apre vaksinasyon
kont varisèl ta kapab transmèt viris vaksen varisèl la bay
yon moun ki pa pwoteje. Menm si sa rive trè raman, nenpòtmoun ki vin gen yon gratèl leve sou yo dwe rete lwen mounki gen sistèm defans kò febli ak lwen tibebe ki pa vaksinen
jiskaske gratèl la disparèt. Pale avèk founisè swen sante ou
pou w aprann plis.
Lòt bagay ki ta ka rive apre vaksen sa a:
 Pafwa moun endispoze apre pwosedi medikal, apre yonvaksen tou. Chita oswa kouche pandan apeprè 15 minit
kapab ede anpeche endispoze ak blese si w tonbe. Fè doktè
ou konnen si ou santi toudisman, oswa ou gen chanjman
nan vizyon oswa si zòrèy ou ap boudonnen.
 Sèten moun gen doulè nan zepòl ki kapab pi grav ak
dire pi lontan pase doulè moun kapab santi dòdinè apreenjeksyon. Sa rive trè raman.
 Nenpòt medikaman ka koze yon reyaksyon alèjik grav. Yoestime kalite reyaksyon konsa apre yon vaksen se mwens
pase 1 ka sou yon milyon dòz, epi sa ta rive nan lespas kèk
minit oswa kèk èdtan apre moun nan fin pran vaksen an.
Menm jan avèk nenpòt medikaman, gen yon ti chans pou
yon vaksen koze yon chòk grav oswa lanmò.
Yo toujou kontwole sekirite vaksen yo. Pou jwenn plisenfòmasyon, ale sou sitwèb: www.cdc.gov/vaccinesafety/Translation provided by the Immunization Action Coalition

Kisa k ap pase si gen yon
5	
pwoblèm grav?
Kisa mwen dwe chèche?
 Chèche nenpòt bagay ki enkyete w, tankou siy yon reyaksyon
alèjik grav, lafyèv ki wo anpil, oswa konpòtman anòmal.
Siy yon reyaksyon alèjik grav kapab gen ladan itikè, figi
anfle ak gòj anfle, difikilte pou respire, yon batman kè rapid,
toudisman ak feblès. Siy sa yo ta kòmanse anjeneral nan kèk
minit pou rive nan kèk èdtan apre ou pran vaksen an.
Kisa mwen dwe fè?
 Si ou panse se yon reyaksyon alèjik ki grav oswa si ou
panse se yon lòt ijans ki pa kapab tann, rele 9-1-1 oswa ale
nan lopital ki pi pre a. Sinon, rele founisè swen sante ou.
Apre sa, yo dwe rapòte reyaksyon an nan Vaccine Adverse
Event Reporting System (VAERS) (Sistèm Rapò sou Efè
Segondè Vaksen). Doktè ou dwe fè rapò sa a, oswa ou kapab
fè li poukont ou sou sitwèb VAERS nan www.vaers.hhs.gov,oswa ou kapab rele nan 1-800-822-7967.
VAERS pa bay konsèy mediksl.	Pwogram Nasyonal
6 Konpansasyon pou Chòk nanpran Vaksen
National Vaccine Injury Compensation Program (VICP) se
yon pwogram federal yo te kreye pou konpanse moun ki tepran chòk akòz sèten vaksen.
Moun ki kwè yo ka te pran chòk nan pran yon vaksen,
pou jwenn enfòmasyon sou pwogram nan ak sou
fason pou yo fè yon reklamasyon, yo kapab rele nan
1-800-338-2382 oswa yo ka ale sou sitwèb VICP nan
www.hrsa.gov/vaccinecompensation. Gen yon delè limit
pou prezante yon reklamasyon pou konpansasyon.

7	
Kijan mwen kapab aprannplis enfòmasyon?

 Mande founisè swen sante ou. Li ka ba ou yon avi ki vini
ak vaksen an oswa sijere lòt sous enfòmasyon.
 Rele depatman sante lokal ou oswa depatman sante eta
kote w ap viv la.
 Kontakte Centers for Disease Control and Prevention(CDC) (Sant pou Kontwòl ak Prevansyon Maladi):- Rele 1-800-232-4636 (1-800-CDC-INFO) oswa
- Ale sou sitwèb CDC nan www.cdc.gov/vaccines

Vaccine Information Statement

Varicella Vaccine
2/12/2018

Haitian Creole

42 U.S.C. § 300aa-26

Office use only